ભાટિયાઓની લગ્નવિધિ આમ તો ઘણી લાંબી હોય છે, પણ તેમાં એક છઠ્ઠી પોંખવાની વિધિ રસપ્રદ હોય છે. આ વિધિમાં સસરા પોતાના ખોળામાં સિક્કાનો ઢગલો લઈને બેસે છે. જેમાંથી કન્યા માત્ર એક સિક્કો લઈને ચાલી જાય છે. એનો મતલબ એ કે સસરાજી તમારું ઘર ભલે ભર્યુંભાદર્યું હોય, ઘરમાં દરેક પ્રકારની સુખસુવિધાઓ હોય, પણ હું એક સિક્કામાં એટલે કે થોડામાં જ સંતોષ માનીશ. એક સુખી ગૃહિણી થવા માટે આ સંસ્કાર ખૂબ જ ઉપયોગી થાય છે.